JohanHeinsen/ENO huggingface dataset:
Viborger Samler, 1802-02-15
London den 29de Januar. I Gaar blev den før omtalte Gouvernør Wall hængt. Da Executionen alt 2 Gange var opsat, talte Pøbelen om, at de smaa Forbrydere bleve hængte; men de rige lod man gaae. Dette gav ventelig Anledning til Pøbelens tredobbelte Hurraraab, da han i en slet Kiole blev bragt paa Skafottet. Dette Glæderaab gientage de atter, da han fik Strikken om Haldsen, og viiste overalt megen Glæde over hans Død. Han havde bedet om, at man ej ville trække ham ved Benene; men da han i 11 Minuter stred med Døden, var Skarpretteren nødt til at giøre det, for at befordre den. Hans Legeme blev, ifølge Dommen, overleveret Anatomikammeret. Alle de Forbønner Kongen fik om hans Liv, kunne ej redde ham ventelig i Anledning af de nylig henrettede oprørske Matroser, ville Regieringen og paa de Fornemme statuere Exempel. Walls Frue var daglig hos ham i Fængslet de sidste 14 Dage. Han efterlader sig desuden en Søn og 4 Døttre. De Forbrydelser, hvorfor han nu blev dømt, begik han 1782, og ved sin Hiemkomst fra Goree reiste han udenlands, og troede nu, at der efter 20 Aar ikke skulde opstaae Anklagere eller Vidner imod ham.
Viborger Samler, 1802-02-15
Fra General Hutchinson har man nu Efterretning om de i Ægypten myrdede 4 Beyer. Den tyrkiske Storadmiral (Kapitain Pacha) indbod dem til Taffel paa Admiralskibet og lod sin Sluppe hente dem; men da de nærmede sig Admiralskibet, lod han fyre skarpt paa dem og dræbte derved 4 Beyer og nogle Tyrker; den femte arresterede han. Hutchinson bebreidede strax Storadmiralen denne barbariske Opførsel, men han svarede, at han havde Storherrens Ordre til at udrydde dem, da han ville have en anden Regieringsmaade indført i Ægypten. Tillige fordrede Generalen de dræbte Beyers Legemer udleverede, med Trudsel, at bruge Repressalier, hvis det ej skeede, hvorpaa de bleve Hutchinson udleverede, der standsmæssig lod dem begrave.
Viborger Samler, 1802-02-15
Et Privatbrev fra Jamaica af 6te Decbr. siger, at de Franske maae, hvis de ville erobre Domingo, belave sig paa fleere Tropper og Penge, end de brugte til Toget i Ægypten, da der paa Øen hersker en utrolig Orden, Velstand og Tilfredshed med Toussaint, der æres af alle Partierne. Hans Tropper ere, skiøndt meest nøgne, dog vel exercerede og ordentlige. Den nordamerikanske Konsul har skrevet fra Domingo, at Opstanden den 10 November var aldeles dæmpet.
Viborger Samler, 1802-02-15
Den 21 Januar har man baade her i Landet og i Holland havt en græsselig Orkan, der især har voldet paa Kysten og i Floderne mange Strandinger. Paa nogle Steder vaerede den i 12 Timer. Man turde er forlade de rystende Huse og man saae mangfoldige Mennesker drukne uden at kunne redde dem. J Liverpool faldt 6 Huse, og overalt faldt Skorstene og Tagene. 2 Veirmøller drev Stormen i Brand ved Lancaster.
Viborger Samler, 1802-02-15
Hr. Fox agter til Foraaret at reise til Paris, for at benytte sig af nogle derværende Dokumenter til den engelske Historie, som han udarbeider. Man nævner Vansittart, som bestemt til Gesandt ved danske Hof.
Viborger Samler, 1802-02-15
Nordamerika har nu bevilget 200,000 Pd. Sterl. til Betaling for den gamle Gield adskillige Nordamerikanere staae i til Englænderne. (En, tydsk Avis siger det er 600,000 Pd. der skal betales i 3 Terminer.) Paris den 29de Januari, Man har her slet intet Nyt, uden de Fester man i Lion giver Bonaparte og hans Gemalinde. Konsulen har mynstret endeel Tropper, uddeelt Æregevæhrer og talt med adskillige Grenaderer, som have været med i Ægypten. Neapel den 7 Januar. Jmens endeel af J. talien, Frankrig, Holland og Tydskland lider usigelig ved Flodernes Stigen; saa lider derimod det stenige Atpulien Mangel paa Vand. Jndvaanerne have maattet hente Vand til sig og Kreaturene i det indre af Landet.
Viborger Samler, 1802-02-15
Her ved Neapel ligge bestandig 3 russiske Fregatter, ligesom og Kastellet er besat af Russer, indtil det bliver afgjort, hvo der skal eje Maltha. Russerne holde i øvrigt god Mandstugt og Lazaronerne bære stor Respect for dem. Kongen er bestandig i Palermo. Kongen af Sardinien er her, man seer ham sielden uden i Kirken.
Viborger Samler, 1802-02-15
Blandede Efterretninger. J Rom har været en heftig Orkan; i Holland har Vandet atter betydelig beskadiget Digerne og berøvet mange Mennesker Livet. J Strasburg og Egnen deromkring havde man d. 23 et Jordskielv. Donaustrømmen truer og med Oversvømmelse.
Viborger Samler, 1802-02-15
J Neapel har man fanget den betydelige Røver anfører Mammone og adsplittet hans Bande.
Viborger Samler, 1802-02-15
J en Postkareth som gik til Paris, befandt sig nylig to Skuespillere fra Paris. En Røverbande anfaldt Vognen og plyndrede den. Jmens dette skeete, spilte Actørerne en Scene af et comisk Stykke. Røverne vare saavel fornøiede med denne Prøve paa deres Koldsindighed, at de uplukkede lode dem gaae i Vognen i gien med 80 Louisdorer.
Viborger Samler, 1802-02-15
J Piemont er der og fuldt af Røvere. De ere derhos saa høflige at give dem de have plyndret saadant Fripas. "Vi N. N. Stratenrøvere, giøre Vedkommende vitterlig, at denne Vogn allerede er anholdt og bestiaalen, og at de Reisende allene have beholdt saamange Penge, at de derfor kunne reise til 22 hvorhen de agte sig. Thi er vores Begiering til alle Folk af vor Stand, at de lade dem frit passere, da vi giøre det samme mod dem, som fra andre Røvere forevise os Pas. Til Vitterlighed &c.
Viborger Samler, 1802-02-15
I Amiens gaaer alting saa hemmeligt af, at adskillige Nysgierrige, der fra Paris vare reiste dertil, have maattet reise hiem med uforrettet Sag.
Viborger Samler, 1802-02-15
Den tyrkiske Keiser vil nu lade Ægypten regiere af 4 Pachaer, Bejerne som ikke ere aflivede, have maattet fraskrive sig deres Prætensioner, imod at faae andre Embeder. Man siger denne Forandring indbringer Porten 40 Millioner Piastre aarlig.
Viborger Samler, 1802-02-15
Den svenske Eskadre under Baron Cederstrøm blokerer nu Tripolis. For Handelshuset Richard og William Pugh i London skal være brændt ved en Jldløs, 1400,000 Pund Kaffe.
Viborger Samler, 1802-02-15
J Holland er Borger Ernst i Rotterdam, dømt til Kagstrygning og Landsforviisning, fordi han Nyaarsdag gik paa Gaden med et Orange Baand paa sin Hue. Senatet i Bern har nu efter Conference med Reding, besluttet, at formere Senatet med 6 Medlem. mer og oprette et nyt Raad af 11 Personer, der skal bestaae af de 2 Landdammænd, de 2 dem underordnede Statholdere og 7 andre Lemmer af Senatet. Kurfyrsten af Bayern vil, foruden andre alt indførte menneskekierlige Forbedringer i Regieringen, nu og ophæve Vornedretten i Bayern.
Viborger Samler, 1802-02-15
Jndenlandske Efterretninger. For Fremtiden skal, blandt Søe-Etatens videnskabelige Embeder være et for Skibbyggerie, et forArtillerievæsenet, et for Mekanik og eet for Hydraulik, hvortil unge Officerer videnskabeligen oplæres og skaffes Leylighed til at udvide deres Kundskaber i fremmede Lande, medens de blive staaende i deres Grad i Etaten, og nyde til deres Gage et Tillæg af 200 Rd. og siden, ved at tiltræde et saadant Embede, nyde 12 til 14000 Rd. aarligen, imod at udgaae af Søe-Officeers Ga geringen. Til Befordring ved Mekanik og Hydraulik, kunne ogsaa andre unge Mennesker uden for Etaten nyde Adgang. For Reisestipendierne og Bøgers Anskaffelse m. v. er endvidere reguleret det fornødne. Fregatten Triton, som Rygtet lod strande ved de hieriske Øer, ligger i god Behold i Livorno.
Viborger Samler, 1802-02-15
J Fyen har man i denne Tid opdaget et vidtløftigt Tyvekomplot, hvori endeel Bønder ere indbegrebne, omtrent 50 skulle i alt være anholdte.
Viborger Samler, 1802-02-15
Skuespiller Reizenstein, har nu faaet Tilladelse at opføre tydske Komoedier i Helsingøer.
Viborger Samler, 1802-02-15
Fra Norge er i Aaret 1800 udført til fremmede Steder 11,261 Læster tør og saltet Fisk.
Viborger Samler, 1802-02-15
Geheime Legationsraad Olsen er nu i Nordamerica formelig erkiendt som dansk Resident og General Konsul.
Viborger Samler, 1802-02-15
Viborg Torvepriser d. 13de Febr.: Rug Tden. 4 Rd. 2 Mk., Byg 2 Rd. 3 Mk. Kartofl. 1 Rdlr. 3 Mk., Oxekiod Pdt. 6 a 7 s., Smør 12 s. Pdt.
Viborger Samler, 1802-02-15
Befordringer og Afgang. Underdet danske Cancellie: den residerende Kapellan til Fredensborg Slots=Menighed, samt Asminderød og Grønholt Sogne, J. H. Vang, besk. til Sognep. for Nyekiøbing og Rørvig Menigheder i Siæll. og i hans Sted den residerende Kapellan for Corsøer og Taar borg Menigheder, C. Saxtorph, samt i dennes Sted, Cand. Theol. M. Mehl; den resider. Kap. for Eidanger Præsteg, i Aggershuus Stift, F. A. Krog, til Sognep. for Skudesnæs Præsteg i Christiansands St., Læreren ved det tønsbergske Skolelærer-Seminarium, G. Langberg, til Sognep. for Moss Menighed i Aggershuus St.; den resider. Kapellan for Vandsøe Præsteg, i Christiansands St. F. C. Dreier, til Sognep. i Kragerøe og dets AnnerSannichedahl i Aggershuus St. og i hans Sted PersonelKapellan B. Schmit til residerende Kapellan i Vandsøe; Cand. Theol. J. Teilmann til Sognep. for Elling og Tolne Menigheder i Aalborg St., Cand. Theol. W. A. Worsøe, til Sognep. for Laastrup og Schaltse Menigh. i Vib. St., Sognep. for Lemvig og Nørre Lem i Ribe St. H. Esmann, til Sognep. for Ølgod og Strelluf Menigheder i samme St. og den residerende Kapellan for Taarnbye Menighed paa Amager, J. Lund, igjen til Sognep. for bem. Lemvig og Lem Menigh., Aftensangspræst og Rector ved Skolen i Bragernæs, S. Dybring, til Sognep, for Karlebye, Nørre-Ørslev og Horrebye Menigheder paa Falster, forrige person. Kapell til Forde i Bergens St. C. Dage, til Sognep. i Vardehuus under Trondhiems St., Procurator F. C. Skonau til Brefoged og Byeskriver i Lemvig, samt Herredsfoged og Herredsskriver i Schodsborg og Vandfuld Herreder under Ringkjøbing Amt, Byefoged og Byeskriver, i Skagen, C. A. Terens, til Herredsfoged i Skads Herred under Ribe Amt, Procurator A. M. Nørup til Birkedommer og Skriver paa Fanøe under Ribe Amt, Examinatus Juris J. Aagaard til Byefoged og Byeskriver i Greenaae, samt Herredsfoged og Skriver i Nørre=Herred under Randers Amt, Personel-Kapellan for Særslef Menighed i Fyen, V. Mathisen confirmeret til Sognep. for Gudme og Brudager Menigheder i bem. Fyen.
Viborger Samler, 1802-02-15
under Generalitetet: den ved LivregimRyttere staaende Oberst=Lieut. Greve af Ablefeldt Laurvig, efter Ansøgning, i Naade afgaaet fra sin Charge ved bem. Regim, men derimod forbleven ved Landeværnet, som Commandeur for den langelandske Landeværn-Ba tall, hvorhos ham tillige er forundt Generalmajors Charaf Cavalleriet, Major v. Funch, af det siællandske Rytter=Reg. besk. til Commandant paa Bornholm, og derhos benaadet med Oberst=Lieut. Char. af Jnfanteriet; Prem. L. v. Hultfeldt, af søndenfieldske Jnfanterie Regim. forn. Capitains Karact., Vagtmester Wally besk til Premierl. ved det frederiksortske Garnisons Comp. og til Vagtmester Lieuten, ved Frederiksorts Fæstning.
Viborger Samler, 1802-02-15
Under General Toldkammeret: Captein. J.P. Møller udn til Told og Consumtions Kasserer i Bogense.
Viborger Samler, 1802-02-15
Under General Postamtet: Apotheker J. L. Hartman i Hiørring udne til Postmester sammesteds.
Viborger Samler, 1802-02-15
Under Rentekammeret: Greve H. C. Ranzau, udn til overordentlig Medlem af den schleisvigholstenske Land Commission, og Assessor i bem. Commission P. Hoe, efter Ansøgn, i Naade entl., Kammer Assessor og Landskriver i Tøndern F. C. Luders, besk til Amtsforv i Sønderborg.
Viborger Samler, 1802-02-15
Vacance. Byefoged og Byeskriver Embedet i Skagen; Størens Sognekald i Trondh. St. Jndk. 444 Rdlr. heraf svares til den entledigede Sognep, en aarlig Pension af 300 Rdlr.
Viborger Samler, 1802-02-15
Døde. Kbhn. Overskiærermester P. J. Frisch, 72 A. Skibskapitain Andr. Wilh. Schak, 73 A. Henning Petersen Bohn, 60 A. Agent og Grosserer, Joh. Ludv. Zinn, 68 A. Mad. Ane Rosine Lose, fødGrumprecht, 46 A. forrige Provst Thomas Høgh, Møller. Kobbersmed Nicol. Thomsen Gravøe, 53 A. Johanne Marie Dreyer 26 A. Skibskapitain Jacob Harder, (paa Reisen) Conferentsraadinde de Bang, 67 A. Aalebeksgaard paa Møen, Johannes Jydtmann, 77 A. Sønderup Nørre Præsteged.
Viborger Samler, 1802-02-15
Enkeprovstinde Anna Elis. Wieth fød Wineken, 83 Aar. Aarhuus. Major Jens Richard von Suckow, 82, Aar. Frysendahl. Enkemad. Kierstine Bagger, fød Colding, 84 A. Aalborg, Kiøbmandsdreng, Friderik Schibsted, 21 Aar. Øsløs PræstegaardSognepæst Ole Pram. Viborg: Avlsmand Jens Wordes Hustrue, Maren Nielsdatter, 30 Aar.
Viborger Samler, 1802-02-15
Bekiendtgiørelser. Tanker ved S. T. Kiøbmand. Hr. Hans Hybendahls Grav. Han hensank! (Blandt Jordens Dødelige. Og forsvindende Sønner) Den Ædle, som var, Sine Venners Fryd, Hvert Menneskes oprigtige Ven, Sin Ægtefælles troe Veileder, Sin Stands Ære, Selskabets Glæde. Kuns kort var Hans Virketid i Livet; Men klogeligen brugte Han den. Fred være med Hans Aske! Salig Glæde med Hans Erindring. Dette sattes Ham, af den, der i Livet har lært at kiende Ham, som Menneske og Ven. Viborg d. 15de Febr. 1802. H. Zetlitz.
Viborger Samler, 1802-02-15
Den paa Viborg Byes store Torv, imellem Aporyequet og Kiøbmand Theilgaards iboende Gaard, beliggende 2 Etage grundmuurede Gaard, kan erholdes i Leie til førstkommende Mikkelsdag, og om det forlanges til 1ste August 1802.
Viborger Samler, 1802-02-15
J 1ste Etage er en Sahl, en daglig Stue og et Sobekammer alle gibsede.
Viborger Samler, 1802-02-15
J 2den Etage er 5 Værelser vel indrettede og beqvemme til Snaptingsfremmede. Med Gaardens Leie følger tillige efterfølgende moderne og smukke Meubler, i Sahlen en glas Lysekrone, et stor Sveil med Bord og Marmor Plade, 2 laqverede Hiørneskabe, og i daglig Stuen 2de store Speile. J Gaarden er baade Kiøkken og Bryggers samt Spise- og Folkekamre, item Udhuuse til Heste, Køer og Avling og endelig er til Gaarden Hauge og Gaardsplads. Hvem som ønsker denne Gaard saaledes til Leie, ville jo før jo hellere behage derom at henvende sig til Kiøbmand Theilgaard i Viborg, som nærmere tilkiendegiver de fornødne Vilkaar, angaaende Leien.
Viborger Samler, 1802-02-15
Trende nye opbygte Gaarde paa Silkeborg Hovedgaards Mark, hvoraf den ene grundmuuret og Teglhængt, og hvor der findes en 7 til 8 reele Værelser, foruden Kiøkken paa hver Sted, kan tiltrædes til næstkommende 1ste Maj tilligemed Græsning og Foder til 2de Kiør. Da Stæderne ere opbygte med Hensyn til at forøge Selskabeligheden her i Egnen, og at være tienlig for enhver Familie, der enten vil leve af sine Midler eller Pension i en behagelig Egn og let Levested; Saa ombedes enhver Liebhaber at ville henvende sig til Forvalter Wodschou, da der foruden andre Agrements tillige kan erholdes efter Accort, frie Jldebrændsel, samt efter et Par Aars Forløb ogsaa Avling til Stæderne om forlanges. Silkeborg i Linaae Sogn, Giern Herred, Aarhuus Amt. Hoff.
Viborger Samler, 1802-02-15
De meest brugelige Sorter Haugefrøe er i dette som forrige Aar at bekomme hos Jens Thiørring i Skive.
Viborger Samler, 1802-02-15
J Overeenstemmelse med dertil havende Kongelig Bevilling, saalydende: C7 Fire Rigsdaler. Vi Christian den Syvende, af Guds Naade, Konge til Danmark og Norge, de Venders og Gothers, Hertug udi Slesvig, Holsteen, Stormarn, Dytmersken og Oldenborg, Giøre vitterligt: At Vi, efter Os elskelig Peter Severin Fønss, Vores GeneralKrigskommiffair, Oberst af Landeværnet og Vice-Landsdommer i Nørre Jylland, af Grevskabet Løvenholm i Aarhuus Stift, hans som Executor Testamenti og Skifteforvalter efter afal. Frue Charlotte Lovise v. Plessen Grevinde af Scheel til Estrup, herom allerunderdanigst giorte Ansøgning og Begiæring, allernaadigst have bevilget og tilladt, som og hermed bevilge og tillade, at han ved Proclama sub poena præclusi et perpetui silentii, med Aar og Dags Varsel, i de Kiøbenhavnske Berlingske Aviser, den Altonaiske Merkur, samt Aarhuus og Viborg, Aviser 3de Gange efter hinanden maae indkalde dem, som formene sig at have noget at fordre i den afdødes Boe, med deres Paastand at fremkomme, og saadant deres havende Krav inden foreskrevne Tids Forløb, for ham som Executor Testamenti og Skifteforvalter at anmelde og beviisliggiøre, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; Dog skal denne Vor allernaadigste Bevilling læses for vedkommende Værneting, samt den Overret, hvorunder samme hører; hvorefter de Vedkommende sig allerunderdanigst have at rette og for Skade at tage vare. Givet i Vor Kongelige Residents Stad, Kiøbenhavn den 16de October 1801. Under Vort Kongelige Segl. L. S. R.
Viborger Samler, 1802-02-15
Efter hans Kongelige Majestæts allernaadigste Befaling Moltke. Colbiørnsen. Rejersen. Feddersen. Cold. Knudsen. Monrad. Westengaard.
Viborger Samler, 1802-02-15
Bevilling for General Krigs=Commissair Fønss af Løvenholm til, ved Proclama i Aviserne, at indkalde afgl. Grevinde Scheels Creditorer. Allerunderdanigst fremlagt og læst for Retten paa Stamhuuset Estrups Birketing Tirsdagen den 24de November 1801. testr. R. Müller. Og samme Dag Protocolleret Folio 254 af Mønster. Allerunderdanigst læst for Retten paa Nørre Jyllands Landsting, Onsdagen d. 16 Decbr. 1801 under No. 7. Lautrup. Gierul f. Protocolleret af Hauch. Bliver alle og enhver, som maatte have noget Krav paa afgangne Frue Geheime-Konferentsraadinde Grevinde Charlotte Lovise Scheel fød von Plessen, eller forhen afdøde Mand Geheime-Konferentsraad Ober Staldmester Grev Jørgen Scheel, deres efterladte Boe, hermed lovlig med Aar og Dags Varsel indkaldet, til for mig som Executor Testamenti og anordnet Skifteholder efter den sidste afdøde, saadant Krav at anmelde og beviisliggiøre sub poena præclusi et perpetui silentii. Skiftet foretages her paa Gaarden den første Sognedag i Maj, August, Novbr. og Febr. Maaneder, om Formiddagen Kl. 10, indtil det kan tilendebringes, som til samtlige vedkommendes Efterretning herved bekiendtgiøres. Løvenholm ved Randers d. 20 December 1801. Fønss.
Viborger Samler, 1802-02-15
Auction. Formedelst Forandring af Boepæl, lader Hr. Major v. Arenstorff Tirsdagen den 16de Martz førstkommende, om Formiddagen Kl. 10 Slet ved offentlig Auction bortsælge paa Trudsholm, en stor Deel af sin derhavende gode Jndboe, bestaaende af Canopeer, med Stoele, Commoder, Speile, Console og andre Borde, Sengestæder og Kakkelovne, endeel større og mindre Skabe og Jernbeslagne Kister; Kaaber, Tin, Glas og Steentøi m.m. De Lysthavende ville behagelig indfinde sig bemeldte Tiid og Sted, da Auctionen efter bekiendtgiørende Conditioner vorder fremmet. Mariager den 5te Febr. 1802. H. Teteus, Auctions-Directeur.
Viborger Samler, 1802-02-15
J sidste Snapsting har jeg funden nogle Stk. Guldpenge, hvis Eier jeg uagtet al anvendt Umage ikke har kunnet opspørge. Jeg bekiendtgiør altsaa dette herved for den retmessige Eier, som kan erholde Pengene hos mig, naar den gotgiør Antallet, og i hvad Myndt de skulle være, samt betaler dette Avertissements Bekostninger. Viborg d. 12 Febr. 1802. Christopher Bøgh conditionerende hos Hr. Justitsraad Wissing. En støbt Jernplade 3 Alen 3 Qvart. lang, 1 Al. 3 Qvart. bred, til en Kiøkken=Skorsteen, er underhaanden til Kiøbs. Nærmere Anviisning giver Kiøbmand Hybendahl i Viborg.
Viborger Samler, 1802-02-15
Udi Fussager Bye i Gammelstrup Sogn, Fiends Herred, Viborg Amt, er ved Døden afgangen, Glarmester Lars Laursøns Hustrue Johanne Andersdatter, uden at efterlade sig Livsarvinger, ved Skiftets Foretagelse efter hende, er af Enkemanden anmeldet, at hans afdøde Hustrues Fader Anders Barslund, som boer i Baslund, ved Holstebroe=Kanten, saavidt han vidste, endnu var levende, thi ved sidste Michelsdags Tider havde han Bud fra hannem, der altsaa er og bliver den eneste og sande Arving efter sin nu afdøde Datter, thi vorder dette Dødsfald herved offentlig bekiendtgjort 3de Gange efter hinanden, siden Sterbboet ej formaaer nogen ordentlig og anden Proclama at bekoste, og at Skiftets videre Fremme foretages i Stervboestedet i Fussager i Gammelstrup Sogn 6 Uger a Dato, der indfalder den 19 Martii førstkommende Formiddag Klokken 10 slet til hvilken 19 Marti dette Aar, Tid og Sted indkaldes Arvingen ovenmeldte Anders Baslund at møde eller møde lade, ligeledes i Følge Placaten af 26 Octbr. 179. indvarsles dette Sterbboes Creditorer, ligesom og om nogen maatte være noget skyldig til Boen, saavelsom og enhver anden, der kunde have noget at afhandle, dette Sterbboe betræffende, da at møde til bemeldte Tid og Sted, med fornøden Rigtighed og Beviser. Forløbigen, meldes: at den allerede paa Sterbboen anmeldte Gield meget overstiger Sterbboens Jndtægt. Harrestruplund pr. Viborg, den 5 Febr. 1802.
Viborger Samler, 1802-02-15
Paa Høivelbaarne Hr. Kammer. herre Stiftsbefalingsmand de Sehestedts Vegne, som committeret Skifte=Forvalter, Peder Friis.
Viborger Samler, 1802-02-15
Mandagen d. 22 Februari næst, Kl. 9 Formiddag foretages og holdes offentlig Auction i og over afgangne Hr. Postmester Grøns Gaard her i Byen, hvilken Gaarder beqvem indrettet og har en god Beliggenhed, saa og og ver en betydelig Deel gode Kiøbstæd Markjorder paa denne Byes Mark. Den paafølgende 23 Febr. og følgende Dage, fra hver Dags Formiddag Kl. 9 holdes offentlig Auction bemeldte Sted, over Stervboets Løsøre, bestaaende af Ind= og Udboe, saasom Skatoller, Dragkister, andre Kister, Skabe, Skrine, Borde, Stole, Kalkelovne, Stueuhre, en stor Deel Sølv, Tin, Kobber, Mæssing, Jern og Trævahre, samt endeel nylig hiemkomne Kiøbmandsvahre, Kiøkkenredskaber, Bester, Køer, Faar, Jagtvogne, andre Vogne, Plove, Harver, med fleere Gaards Redskaber, hvilket alt, her er for vidtløftig at specificere. Liebhabere ville behage at møde bemeldte Sted. og Tider, da Conditionerne bekientgiøres. Holstebroe d. 1ste Febr. 1802. Tranberg.
Viborger Samler, 1802-02-15
Mandagen d. 22 Febr. næst, Kl. 2 Eftermiddag, forretages og holdes offentlig Auction i afgl. Hr. Postmester Grøns Stervboegaard her i Holstebroe over Gaarden, Krogsdahl, Hartkorn Hovedgaardstaxt circa 7 Tdr. hvis Eiendomme ere gode og velbebygte og Bygningerne i Brandkassen asseurerede, saavelsom den derved liggende Teglovn, hvis Steen kan have god Afsættelse i Holstebroe og Egnen deromkring. Gaarden kan tiltrædes 1ste Mai 1802 og Foraarsæden lægges frit for Kiøberen. Af Kiøbesummen kan Kiøberen vente en betydelig Deel at maae blive staaende i Gaarden, mod Panterettighed i samme, visse Aar. Liebhabere ville behage at møde forbenævnte Tid og Sted, hvor Conditionerne bekientgiøres. Holstebroe d. 1 Febr. 1802. Tranberg.
Viborger Samler, 1802-02-15
Som forrige Aaringer, er og i dette Aar at bekomme alle Slags Haugefrøer samt 2 og 3 Aars holl. Aspargesplanter hos Gartner Friderich Haldi Holstebroe. Underhaanden agter jeg at bortsælge mine tilhørende faste Eiendomme i Holstebroe Bye og Mark. 1. Min iboende Gaard i alt 70 Fag Bindingsværk, fordet meeste Eege=Tømmer i Særdeleshed i Gade=Huuset, med tilhørende Frugt- og Kiøkkenhauge samt Brønd, alt vel indrettet til Beboelse for en honet Familie, og er beliggende paa et meget got nærsomt Sted for en Handlende og beqvem til Indretning af et complet Brændeviinsbrænderie og stedse været berømt for et af de bedste nærsomsfulde Pladser i Byen, assureret i Brandkassen for 1600 Rdlr., og da de indvendige Jndretninger i Bygningerne ere gode, hvortil støder 3 Hoved=Landeveje, kan og ventes en god Næring af Giæstgiverie og deslige, Handel i denne Boepæl. 2. Markjorder som kan faaes samlet med Gaarden. a) En Toft ved Gaarden med et Stkr. Eng i alt Jndhold 113972 1 Alen. J Engen avles aarlig 3 a 4 Borger=Læs Høe. b) Femten Agre, Jndhold 94975 Alen. c) En stor indhegnet Toft 224072 Alen, deri avles 10 a 11 Læs Høe. b) Et Stkr. Jord næst derved 23 Agre 114895. Alen, avles 4 Læsser Høe, og i dette Fald er des- uden saaed 4 Tønder Rug hvorefter Afgrøden og falholdes.
Viborger Samler, 1802-02-15
Disse Eiendomme, som ere frie Kiøbstæd Markjorder, faaes samlet med Gaarden eller separat, ligesom Liebhaberne forlanger, naar de derom melde sig hos mig underskrevne inden 1ste Maj førstkommende, alt paa billige Vilkaar. Holstebroe den 27 Januari 1802. Simon Nyeboe.
Viborger Samler, 1802-02-15
For en Gartner er en Tieneste ledig paa en Herregaard. Nærmere Anviisning gives hos Kiøbmand Hybendahl i Viborg.
Viborger Samler, 1802-02-15
P. M. Efterat forrige Sognedegn for Worde og annecterede Sogner Niels Christian Amptrup, ved Døden den 6te hujus er afgangen, indkaldes herved alle Creditorerne til 30te Dagen den 9de Marts Kl. 10, da Skifte=Retten indfinder sig til Boets Aabning. Viborg d. 13de Febr. 1801. Astrup.